ประกาศสำนักงานคณะกรรมการกฤษฎีกาเรื่องหลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกาพ.ศ. ๒๕๕๒ อาศัยอำนาจตามความในมาตรา๑๓/๑ วรรคสาม แห่งพระราชบัญญัติคณะกรรมการกฤษฎีกา พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคณะกรรมการกฤษฎีกา (ฉบับที่ ๕) พ.ศ. ๒๕๕๑คณะกรรมการตามมาตรา ๑๓/๑ ซึ่งประกอบด้วยประธานกรรมการกฤษฎีกาแต่ละคณะตามมาตรา ๑๕ได้กำหนดหลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกาไว้ดังต่อไปนี้ข้อ ๑ หลักเกณฑ์การคัดเลือกบุคคลเป็นกรรมการกฤษฎีกาให้เป็นไปตามแนวทางดังต่อไปนี้(๑)เป็นบุคคลที่มีคุณสมบัติตามมาตรา ๑๓ แห่งพระราชบัญญัติคณะกรรมการกฤษฎีกา พ.ศ. ๒๕๒๒(๒)ผู้ที่ได้รับการแต่งตั้งจากการดำรงตำแหน่งที่สำคัญในทางกฎหมายหรือการบริหารราชการแผ่นดินในขณะได้รับแต่งตั้งจะมีการพิจารณาสับเปลี่ยนเพื่อให้บุคคลอื่นที่ดำรงตำแหน่งเดียวกันซึ่งได้รับแต่งตั้งในภายหลังหรือบุคคลที่ดำรงตำแหน่งอื่นที่จำเป็นในการปฏิบัติหน้าที่มาปฏิบัติหน้าที่เป็นกรรมการกฤษฎีกาแทนเว้นแต่ผู้ใดได้ปฏิบัติหน้าที่โดยแสดงความรู้ความเชี่ยวชาญเฉพาะด้านที่จำเป็นต่อการปฏิบัติงานของคณะกรรมการกฤษฎีกาจะพิจารณาแต่งตั้งในฐานะเป็นผู้ทรงคุณวุฒิเพื่อปฏิบัติหน้าที่ต่อเนื่องต่อไป(๓)การพิจารณาคัดเลือกบุคคลให้คำนึงถึงการเฉลี่ยประสบการณ์ตามสายงานด้านต่าง ๆเพื่อให้คณะกรรมการกฤษฎีกาประกอบด้วยผู้มีความเชี่ยวชาญในทางนิติศาสตร์ รัฐศาสตร์เศรษฐศาสตร์ สังคมศาสตร์ หรือการบริหารราชการแผ่นดินในสัดส่วนที่เหมาะสม(๔)[๑]การพิจารณาโดยเฉลี่ยประสบการณ์ในอดีตกับปัจจุบันระหว่างผู้ที่เป็นข้าราชการบำนาญและผู้ทรงคุณวุฒิที่มีอาวุโสกับข้าราชการประจำโดยผู้ที่เป็นข้าราชการบำนาญหรือผู้ทรงคุณวุฒิที่มีอาวุโสต้องมีอายุไม่เกินแปดสิบห้าปีในวันที่ได้รับคัดเลือกเว้นแต่เป็นผู้ที่มีความรู้ความสามารถไม่มีปัญหาด้านสุขภาพและสำหรับผู้ที่เป็นกรรมการกฤษฎีกาอยู่ก่อนต้องเป็นผู้ที่มีส่วนร่วมในการแสดงความคิดเห็นต่อที่ประชุมอย่างสม่ำเสมอ(๕)[๒] การพิจารณาคัดเลือกบุคคลที่เป็นกลางและปฏิบัติงานได้อย่างเป็นอิสระโดยไม่อยู่ในระหว่างการดำรงตำแหน่งทางการเมืองหรือผู้มีอาชีพที่อาจขัดแย้งต่อการให้ความเห็นทางกฎหมายในฐานะเป็นที่ปรึกษากฎหมายของรัฐบาลเว้นแต่เป็นผู้ที่เคยเป็นกรรมการกฤษฎีกามาแล้วก่อนเข้าดำรงตำแหน่งทางการเมืองและเป็นการแต่งตั้งต่อเนื่องกันหรือคณะกรรมการตามมาตรา ๑๓/๑ จะมีมติเป็นอย่างอื่น(๖)[๓]ในการพิจารณาเพื่อแต่งตั้งเป็นกรรมการกฤษฎีกาให้คำนึงถึงความรู้ความสามารถและประโยชน์ที่สำนักงานคณะกรรมการกฤษฎีกาได้รับและสำหรับผู้ที่เป็นกรรมการกฤษฎีกาอยู่ก่อน ให้คำนึงถึงการมาประชุมโดยสม่ำเสมอด้วยเว้นแต่ไม่สามารถมาประชุมได้เนื่องจากไปเป็นผู้ดำรงตำแหน่งที่สำคัญในการบริหารราชการแผ่นดินข้อ ๒ให้สำนักงานคณะกรรมการกฤษฎีกาดำเนินการพิจารณาคัดเลือกบุคคลผู้ที่สมควรเป็นกรรมการกฤษฎีกาตามจำนวนที่เห็นว่าเหมาะสมในการปฏิบัติหน้าที่ของคณะกรรมการกฤษฎีกาไม่เกินคณะละสิบคนเพื่อเสนอรายชื่อต่อคณะกรรมการตามมาตรา ๑๓/๑ พร้อมทั้งข้อมูลที่เกี่ยวข้องข้อ ๓การให้ความเห็นชอบรายชื่อบุคคลผู้ที่สมควรเป็นกรรมการกฤษฎีกาของคณะกรรมการตามมาตรา๑๓/๑ ให้เป็นไปตามเสียงข้างมากข้อ ๔ เมื่อคณะกรรมการตามมาตรา ๑๓/๑ได้พิจารณาเห็นชอบการคัดเลือกบุคคลผู้ที่สมควรเป็นกรรมการกฤษฎีกาแล้วให้เลขาธิการคณะกรรมการกฤษฎีการายงานผลให้นายกรัฐมนตรีนำความกราบบังคมทูลเพื่อทรงแต่งตั้งต่อไปประกาศณ วันที่ ๒ กันยายน พ.ศ. ๒๕๕๒คุณพรทิพย์ จาละเลขาธิการคณะกรรมการกฤษฎีกา ประกาศสำนักงานคณะกรรมการกฤษฎีกาเรื่องหลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกา (ฉบับที่๒) พ.ศ. ๒๕๕๘ข้อ๒ประกาศนี้ให้ใช้บังคับตั้งแต่วันที่ ๘ กรกฎาคม พ.ศ. ๒๕๕๘ เป็นต้นไปประกาศสำนักงานคณะกรรมการกฤษฎีกาเรื่อง หลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกา(ฉบับที่ ๓) พ.ศ. ๒๕๖๑ปุณิกา/จัดทำ๑๑ พฤษภาคม ๒๕๕๙วิชพงษ์/เพิ่มเติม๒๘ กันยายน ๒๕๖๑[๑] ข้อ๑ (๔) แก้ไขเพิ่มเติมโดยประกาศสำนักงานคณะกรรมการกฤษฎีกา เรื่องหลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกา (ฉบับที่๓) พ.ศ. ๒๕๖๑[๒] ข้อ ๑(๕) แก้ไขเพิ่มเติมโดยประกาศสำนักงานคณะกรรมการกฤษฎีกา เรื่องหลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกา (ฉบับที่๒) พ.ศ. ๒๕๕๘[๓] ข้อ๑ (๖) แก้ไขเพิ่มเติมโดยประกาศสำนักงานคณะกรรมการกฤษฎีกา เรื่องหลักเกณฑ์การคัดเลือกและการพิจารณาให้ความเห็นชอบผู้ที่สมควรเป็นกรรมการกฤษฎีกา(ฉบับที่ ๓) พ.ศ. ๒๕๖๑